Vragmotor ry van brug af | Netwerk24
Deur Kaydene Davids 08 Junie 2019 15:50
'n Vragmotorbestuurder is met ligte beserings in 'n hospitaal opgeneem ná 'n ongeluk Saterdagoggend vroeg op die N4-hoofweg in Witbank.
Die hoofweg was Saterdagoggend geruime tyd vir verkeer gesluit nadat die bestuurder met sy vragmotor van 'n brug af gery het. Die vragmotor is erg beskadig.
Moeti Mmusi van die departement van veiligheid in Mpumalanga sê niemand anders is beseer in die ongeluk wat omstreeks 06:30 plaasgevind het nie.
Hy sê die pad is intussen oopgestel vir verkeer.
Die wrak van die vragmotor ná die ongeluk vroeg Saterdagoggend op die N4-hoofweg in Witbank.Foto: SA Long-distance Truckers/Facebook